turjo4nis/wikipedia-bn-dump-20250701 huggingface dataset:
শান্তনু মৈত্র

|nationality  = 
|website      = http://www.shantanumoitra.in/
}}
শান্তনু মৈত্র (জন্ম- ২২ জানুয়ারি ১৯৬৮) একজন ভারতীয় বাঙালি সঙ্গীত পরিচালক, যিনি হিন্দি, বাংলা চলচ্চিত্রে সুরারোপ ও গান সৃষ্টি করেছেন। তাঁর সফল চলচ্চিত্রগুলি হল ২০০৫ এর পরিণীতা  , হাজারো খোয়াইসে এয়সি, ২০০৬ এর লাগে রাহো মুন্না ভাই  এবং ২০০৯ এর  থ্রি ইডিয়টস  , এবং ব্যক্তিগত অ্যালবামগুলি, মন  কে মঞ্জিরে এবং শোভা মুদ্গলের গাওয়া অব কে সাওন সুর প্রদানের জন্য তিনি সর্বাধিক পরিচিত। ২০১৪ সালে তিনি না বাঙ্গারু তাল্লিতে আবহ সঙ্গীত নির্মাণের শ্রেষ্ঠ আবহসঙ্গীত বিভাগে জাতীয় চলচ্চিত্র পুরস্কার লাভ করেন।

প্রথম জীবন ও শিক্ষা 
শান্তনু লক্ষ্ণৌ শহরে জন্মগ্রহণ করেন। তার পিতা একটি বাঙালি সঙ্গীতপ্রেমী পরিবার থেকে এসেছেন। তিনি যখন খুব ছোট তখন তিনি তার পরিবারের সঙ্গে দিল্লি চলে আসেন। প্রথমে পশ্চিম দিল্লির প্যাটেল নগরে থাকতেন এবং পুশা রোডের স্প্রিংডেলস বিদ্যালয়ে পড়াশুনা করেন, যেখানে তিনি ব্যান্ডের গায়ক ও দলনেতা ছিলেন। ১৯৮২ সালে এই ব্যান্ডটি বিদ্যালয়ের প্রথম রক শো করে।

ইতোমধ্যে,  স্প্রিংডেলসের একজন প্রাক্তন ছাত্র ও এই শহরের লোকগায়ক সুস্মিত বোসের থেকে তারা সঙ্গীত শিক্ষা পান। পরে তিনি দক্ষিণ দিল্লির চিত্তরঞ্জন পার্কে চলে যান। তিনি দিল্লি বিশ্ববিদ্যালয়ের অন্তর্ভুক্ত দেশবন্ধু কলেজে পড়াশুনা করেন ও অর্থনীতিতে স্নাতক হন।

কর্মজীবন 
মৈত্র তার কর্মজীবন একটি বিজ্ঞাপন সংস্থায়  গ্রাহক পরিষেবা কর্মকর্তা হিসাবে শুরু করেন। তিনি ঘটনাক্রমে বিজ্ঞাপন জিংগিলসের জন্য সঙ্গীত রচনা  করেন, যখন তাকে প্রদীপ সরকার ,ঐ সংস্থার সৃজনাত্মক প্রধান  দ্বারা শেষ মিনিটে একটি ছন্দ রচনা করতে অনুরোধ করা হয় । ছন্দটি/জিঙ্গিলস ছিল, আঙ্কেল Chipps নামে চিপস ব্র্যান্ডের জন্য, "বোলে মেরে লিপস। আই লাভ আঙ্কেল চিপস" ,যা একটি তাৎক্ষণিক সাফল্য পায়,এবং তিনি পরে প্রদীপ সরকার এবং একাধিক বিজ্ঞাপন ব্রান্ডের জন্য বিভিন্ন ছন্দ/জিঙ্গিলস রচনা করেন।
এর পরে ইন্ডিপপ অ্যালবামের সঙ্গীতের জন্য সুর রচনা করেন যেটি খুব বিখ্যাত হয়েছিল,সঙ্গে  অব কে সাওন, নারীর বিরাট সাফল্য-অর্জনের স্বপ্নের আলবাম:মন কে মঞ্জিরে , এবং ২০০৩ সালের  শুভ মুদগলের জন্য  স্বপ্না দেখা হ্যায় ম্যায়নে । মৈত্র ২০০২ সালে  মুম্বাই চলে যান যখন,তিনি তার  প্রথম স্বাক্ষরিত ছায়াছবি সুধীর মিশ্র এর  হাজারো খোয়াইসে এইসি র জন্য কাজ শুরু করেন, এবং শীঘ্রই গীতিকার স্বানন্দ কিরকিরের সঙ্গে দল গঠন করেন ,"বাওয়ারা মন .. " গান দিয়ে যাত্রা শুরু । পরিণীতা  তৈরি হবার আগেই তিনি রাথ হামারি তো নামে একটি গান তৈরি করেছিলেন,এস চিত্রা গানটি গেয়েছিলেন,যেটি পরিণীতার প্রযোজক বিধু বিনোদ চোপড়া , শোনেন এবং পরবর্তীকালে তার সুপারিশে, তিনি প্রদীপ সরকার  দ্বারা নির্দেশিত  ২০০৫ সালে পরিণীতা ছায়াছবিতে   সুযোগ পান এবং পরে চোপড়ার নিজের পরিচালিত  একলব্য: রয়াল গার্ডে  ও সুযোগ পান।

পুরস্কার 
জাতীয় চলচ্চিত্র পুরস্কার
(আবহ সঙ্গীত)  শ্রেষ্ঠ সঙ্গীত নির্দেশএর জন্য জাতীয় চলচ্চিত্র পুরস্কার - না বাঙ্গারু তাল্লি (২০১৩)
ফিল্মফেয়ার পুরস্কার
 নতুন সঙ্গীত প্রতিভার জন্য ফিল্মফেয়ার রাহুল দেব বর্মন পুরস্কার -  পরিণীতা  (২০০৬)

ডিস্কোগ্রাফি

সঙ্গীত পরিচালক হিসেবে

প্লেব্যাক গায়ক হিসেবে

আবহসঙ্গীত নির্মাতা হিসেবে

ব্যক্তিগত জীবন 
তার সঙ্গে সারদা মৈত্রর বিবাহ হয় এবং এই দম্পতির একটি ছেলে আছে, যার নাম শুভম।

আবহ সঙ্গীত সুরকার

তথ্যসূত্র 

ভারতীয় পুরুষ সুরকার
১৯৬৮-এ জন্ম
জীবিত ব্যক্তি
২০শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
ভারতীয় পপ সুরকার
২০শ শতাব্দীর পুরুষ সঙ্গীতজ্ঞ
বাঙালি হিন্দু
বাঙালি গীতিকার
লখনউয়ের সঙ্গীতজ্ঞ
দিল্লি বিশ্ববিদ্যালয়ের প্রাক্তন শিক্ষার্থী
জিঙ্গল সুরকার
ধারক বন্দর

ধারক বন্দর বা ধারক টার্মিনাল হল এমন সুবিধা যেখানে ভবিষ্যৎ বা পরবর্তী পরিবহণের জন্য পণ্যবাহী ধারকে বিভিন্ন পরিবহন যানবাহনের মধ্যে যানাঁতরিত বা পণ্যস্থানান্তর করা করা হয়। পণ্যস্থানান্তর সাধারণভাবে ধারক জাহাজ এবং স্থল যানবাহনের মধ্যে হতে পারে। জলযানের ক্ষেত্রে টার্মিনালটিকে সামুদ্রিক ধারক বন্দর হিসাবে বর্ণনা করা হয়। বিকল্পভাবে, পণ্যস্থানান্তর স্থল যানবাহন, সাধারণত ট্রেন এবং ট্রাকের মধ্যেও হতে পারে, এই ক্ষেত্রে টার্মিনালটিকে অভ্যন্তরীণ ধারক বন্দর হিসাবে বর্ণনা করা হয়।

১৯৩৩ সালের নভেম্বর মাসে পেনসিলভানিয়ার, এনোলায় পেনসিলভানিয়া রেলরোড সংস্থা বিশ্বের প্রথম অভ্যন্তরীণ ধারক বন্দর চালু করে।

তথ্যসূত্র

বহিঃসংযোগ

 Destiny of a Maritime Nation, a 2018 documentary by Channel NewsAsia, discusses Singapore's 1960s shift to container traffic and interviews port workers present at the time.  (Sequence covering containerization begins near time index 28:40)

পন্য ব্যবস্থাপনা
জল পরিবহন
নৌপরিবহন
কন্টেইনার টার্মিনাল
জেসন রয়

জেসন জোনাথন রয় (; জন্ম: ২১ জুলাই, ১৯৯০) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত ইংল্যান্ডের আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। তাকে ইংল্যান্ডের সর্বাপেক্ষা উদীয়মান তরুণ খেলোয়াড় হিসেবে মনে করা হয়।

ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের পক্ষে খেলছেন জেসন রয়। দলে তিনি মূলতঃ ডানহাতে শীর্ষসারির ব্যাটসম্যানের ভূমিকায় অবতীর্ণ হয়ে থাকেন।

প্রারম্ভিক জীবন 
১০ বছর বয়সে দক্ষিণ আফ্রিকা থেকে পরিবারের সাথে ইংল্যান্ডে অভিবাসিত হন। এরপর তিনি হুইটগিফ্ট স্কুলে অধ্যয়ন করেন। অনূর্ধ্ব-১১ দলের সদস্য হিসেবে সারে দলে খেলেন। ২০০৭ সালে সারে অনূর্ধ্ব-১৯ দলের পক্ষে দক্ষিণ আফ্রিকা সফরে যান। সেখানে ওয়েস্টার্ন প্রভিন্স অনূর্ধ্ব-১৯ দলের বিপক্ষে সীমিত ওভারের খেলায় দলের পক্ষে সর্বোচ্চ ৫১ রান তোলেন।

২৭ জুন, ২০০৮ তারিখে সারে প্রথম একাদশের সদস্য হিসেবে টুয়েন্টি২০ কাপে মিডলসেক্সের বিরুদ্ধে অভিষেক ঘটে তার। ২০ জুলাই, ২০০৮ তারিখে নিজের ১৮তম জন্মদিনের পূর্বে ইয়র্কশায়ারের বিপক্ষে ন্যাটওয়েস্ট প্রো৪০ লীগে লিস্ট এ ক্রিকেটে অভিষিক্ত হন।

২৪ আগস্ট, ২০১০ তারিখে গ্রেস রোডে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি সারে দলের প্রথম ইনিংসে সর্বশেষ খেলোয়াড় হিসেবে আউট হন। এসময় তিনি ৬৫ বল মোকাবেলা করে ৯ চার ও ৩ ছক্কার সাহায্যে ৭৬ রান তোলেন। ২০১০ মৌসুমের শেষে প্রথম একাদশের সদস্য হিসেবে সকল স্তরের ক্রিকেটে অংশ নেন ও নিজেকে প্রতিষ্ঠিত করেন। এছাড়াও দুই বছর মেয়াদে সারে দলের সাথে চুক্তিবদ্ধ হন। এ চুক্তিকে তিনি স্বপ্ন সত্য হয়েছে বলে জানান।

২৯ সেপ্টেম্বর, ২০১১ তারিখে ইসিবি কর্তৃক ২০১১-১২ মৌসুমের জন্য তাকে ইংল্যান্ড পারফরমেন্স প্রোগ্রাম স্কোয়াডের সদস্য মনোনীত করা হয়।

খেলোয়াড়ী জীবন 
২০০৮ মৌসুমে সফরকারী দক্ষিণ আফ্রিকার বিপক্ষে ওভালে অনুষ্ঠিত চূড়ান্ত টেস্টে ইংল্যান্ডের টেস্ট দলে অতিরিক্ত খেলোয়াড় হিসেবে মাঠে নামেন।

সেপ্টেম্বর, ২০১৪ সালে ভারতের বিপক্ষে টুয়েন্টি২০ আন্তর্জাতিকে অভিষেক ঘটে তার। ঐ খেলায় তিনি ৮ রানে আউট হন। ৮ মে, ২০১৫ তারিখে আয়ারল্যান্ডের বিপক্ষে একদিনের আন্তর্জাতিকে তার অভিষেক ঘটলেও খেলাটি বৃষ্টির কারণে পরিত্যক্ত ঘোষিত হয়। জুন, ২০১৫ সালে নিউজিল্যান্ডের বিপক্ষে ৫-খেলার ওডিআই সিরিজে খেলার জন্য তাকে অন্তর্ভুক্ত করা হয়। কিন্তু প্রথম খেলায় ইনিংসের প্রথম বলে তিনি কট আউটের শিকার হন।

ফ্রাঞ্চাইজ ক্রিকেট 
২০১৭-১৮ মৌসুমের বিগ ব্যাশ লীগে যোগদানকারী জেসন রয় জাতীয় দলে যোগদান করলে জো ডেনলি সিডনি সিক্সার্সে তার স্থলাভিষিক্ত হন।

তথ্যসূত্র

বহিঃসংযোগ 

 
 

 
জীবিত ব্যক্তি
১৯৯০-এ জন্ম
২১শ শতাব্দীর ইংরেজ ক্রিকেটার
২০১৯ ক্রিকেট বিশ্বকাপের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
কোয়েটা গ্ল্যাডিয়েটর্সের ক্রিকেটার
গুজরাত লায়ন্সের ক্রিকেটার
চট্টগ্রাম চ্যালেঞ্জার্সের ক্রিকেটার
দিল্লি ক্যাপিটালসের ক্রিকেটার
পার্থ স্কর্চার্সের ক্রিকেটার
লাহোর কালান্দার্সের ক্রিকেটার
সারের ক্রিকেটার
সিডনি থান্ডারের ক্রিকেটার
সিডনি সিক্সার্সের ক্রিকেটার
সিলেট স্ট্রাইকার্সের ক্রিকেটার
টুয়েন্টি২০ কাপে সেঞ্চুরিকারী
দক্ষিণ আফ্রিকান ক্রিকেটার
দক্ষিণ আফ্রিকান বংশোদ্ভূত ইংরেজ
যুক্তরাজ্যে অভিবাসনকারী দক্ষিণ আফ্রিকান
রেইগেটের ব্যক্তি
ডারবান থেকে আগত ক্রিকেটার
পার্ল রয়্যালসের ক্রিকেটার
কলকাতা নাইট রাইডার্সের ক্রিকেটার
সানরাইজার্স হায়দ্রাবাদের ক্রিকেটার
ত্রিনবাগো নাইট রাইডার্সের ক্রিকেটার
ঢাকা ডমিনেটর্সের ক্রিকেটার
চন্দ্রগুপ্ত (নাটক)

চন্দ্রগুপ্ত  ১৯১১ খ্রিষ্টাব্দে দ্বিজেন্দ্রলাল রায় দ্বারা রচিত শেষ ঐতিহাসিক নাটক। প্রাচীন মগধে কীভাবে চন্দ্রগুপ্ত মৌর্য্য তার কূটকৌশলী মন্ত্রী চাণক্যের সহায়তায় ধননন্দকে পরাজিত করে সিংহাসনে আরোহণ করেছিলেন, তা এই নাটকের মূল উপজীব্য। এটি দ্বিজেন্দ্রলাল রচিত অন্যতম জনপ্রিয় একটি নাটক। হিন্দু দের ইতিহাস এর অবলম্বন করে এই চন্দ্রগুপ্ত নাটক ও মবার পতন লেখা ।

উৎস 
দ্বিজেন্দ্রলাল রায় হিন্দু পুরাণ ও গ্রিক ঐতিহাসিক সূত্র থেকে এই নাটকের মূল কাহিনী রচনা করেন। সংস্কৃত নাটক মুদ্রারাক্ষস থেকে মুরা ও চন্দ্রগুপ্ত মৌর্য্যের কাহিনী গ্রহণ করা হয়েছে। এই নাটকে চন্দ্রগুপ্ত মৌর্য্য ও ছায়ার প্রেম কাহিনী ও আন্তিগোনাসের ভূমিকা সম্পূর্ণ রূপে দ্বিজেন্দ্রলালের নিজস্ব চিন্তাভাবনার ফসল।

চরিত্র 

 নন্দ – মগধের রাজা
 চন্দ্রগুপ্ত মৌর্য্য – নন্দের সৎ-ভাই ও পরবর্তী ভারত সম্রাট
 চাণক্য – চন্দ্রগুপ্ত মৌর্য্যের প্রধানমন্ত্রী , ও জনৈক ব্রহ্মন
 কাত্যায়ন – নন্দের প্রধানমন্ত্রী
 চন্দ্রকেতু – মলয়ের রাজা

 সেকেন্দর শাহ – গ্রিক সম্রাট
 সেলুকাস – গ্রিক সেনাপতি ও পরবর্তী রাজা
 আন্তিগোনাস – গ্রিক সেনাপতি
 হেলেনা – সেলুকাসের কন্যা ও পরবর্তী ভারত সম্রাজ্ঞী
 ছায়া – চন্দ্রকেতুর বোন ও পরবর্তী ভারত সম্রাজ্ঞী
 মুরা – চন্দ্রগুপ্ত মৌর্য্যের মাতা

কাহিনী
সৎভাই নন্দ দ্বারা রাজ্য হতে নির্বাসিত হলে, মগধের রাজকুমার চন্দ্রগুপ্ত মৌর্য্য সেকেন্দার শাহের সেনাবাহিনীতে যোগদান করেন, যেখানে সেলুকাস তাকে রণকৌশল শেখান। পরবর্তীকালে মলয়ের রাজা চন্দ্রকেতু, মগধের প্রাক্তন রাজপুরোহিত চাণক্য ও প্রাক্তন প্রধানমন্ত্রী কাত্যায়নের সহায়তায় চন্দ্রগুপ্ত নন্দকে পরাজিত করে মগধের সিংহাসন অধিকার করেন। চাণক্যনন্দকে হত্যা করেন। চন্দ্রকেতুর বোন ছায়া চন্দ্রগুপ্তের প্রেমে পড়েন।

সেকেন্দার শাহের মৃত্যুর পর সেলুকাস এশিয়ার সম্রাট হন। তিনি একজন নির্বাসিত গ্রিক সেনানায়ক আন্তিগোনাসকে তার সেনাবাহিনীর সেনাপতি হিসেবে নিযুক্ত করেন। আন্তিগোনাস সেলুকাসের কন্যা হেলেনার প্রেমে পড়েন, কিন্তু সেলুকাস ও হেলেনা উভয়েই তাকে অবৈধ সন্তান রূপে গণ্য করে। আন্তিগোনাস গ্রিসে ফিরে গিয়ে তার মাতাকে প্রশ্ন করে সেলুকাসকে নিজের পিতা রূপে জানতে পারেন।

পরে, সেলুকাস মগধ আক্রমণ করে পরাজত হন। মগধের প্রধানমন্ত্রী চাণক্য ও সেলুকাসের মধ্যকার একটি শান্তিচুক্তির ফলশ্রুতিতে চন্দ্রগুপ্ত হেলেনাকে বিবাহ করেন। চন্দ্রগুপ্তের প্রতি ছায়ার অনুরাগের কথা জানতে পেরে হেলেনা তার সঙ্গেও চন্দ্রগুপ্তের বিবাহের ব্যবস্থা করেন। ইতোমধ্যে আন্তিগোনাস গ্রিস থেকে ফিরে এসে নিজেকে সেলুকাসের বৈধ পুত্র হিসেবে ঘোষণা করেন। এবং পরে আন্টিগনস হেলেন কে 
নিজের ভগিনী বলে গ্রহণ করে ,এবং নিজের ভুলের ক্ষমা চাইলেন।

গান 
চন্দ্রগুপ্ত নাটকে দ্বিজেন্দ্রলাল রায় রচিত ও সুরারোপিত আটটি গান রয়েছে। এগুলি হল:
 তুমি হে প্রাণের বঁধু
 আয় রে বসন্ত, তোর কিরণমাখা পাখা তুলি
 যখন সঘন গগন গরজে বরষে কড়কা ধারা
 আর কেন মিছে আশা, মিছে ভালবাসা, মিছে গেন ভাবনা
 ঘন তমসাবৃত অম্বর ধরণী
 আজি গাও মহাগীত
 ওই মহাসিন্ধুর ওপার থেকে কি সংগীত ভেসে আসে
 সকল ব্যথার ব্যথী আমি হই, তুমি হও সব সুখের ভাগী"

তথ্যসূত্র 

বাংলা নাটক
ঐতিহাসিক নাটক
ভারতীয় পুরুষের সাংস্কৃতিক চিত্রায়ণ
আবুল আহসান

আবুল আহসান (জন্ম: ২৮ ডিসেম্বর ১৯৩৬) অবসরপ্রাপ্ত বাংলাদেশী কুটনৈতিক। যিনি সার্কের প্রথম মহাসচিব হিসাবে দায়িত্ব পালন করেন। এর আগে তিনি বাংলাদেশের পররাষ্ট্র সচিব ও রাষ্ট্রদূতের দায়িত্ব পালন করেন।

শিক্ষা 
আবুল আহসান ১৯৬৯ সালে ঢাকা বিশ্ববিদ্যালয় থেকে অর্থনীতিতে এম.এ. প্রথম শ্রেণীতে প্রথম হন। ১৯৬২ সালে তিনি ফেসার স্কুল অব ল’ এ্যান্ড ডিপ্লোম্যাসি থেকে আন্তর্জাতিক সম্পর্ক বিভাগে এম.এ. পাশ করেন।

কর্মজীবন 
আবুল পাকিস্তান সিভিল এ্যান্ড ফরিন সার্ভিসের পরিক্ষায় প্রথম স্থান লাভ করেন এবং ১৯৬১ সালে ফরিন সার্ভিসে যোগ দেন। তিনি বিভিন্ন কূটনৈতিক পদে দায়িত্ব পালন করেন।

বাংলাদেশ স্বাধীন হওয়ার পর তিনি ৩৪ বছর দেশের বিভিন্ন প্রতিষ্ঠানের দায়িত্ব পালন করেন। সর্বশেষ তিনি ওয়াশিংটন ডিসিতে বাংলাদেশের রাষ্ট্রদূত ছিলেন।

তথ্যসূত্র 

১৯৩৬-এ জন্ম
২০০৮-এ মৃত্যু
সার্কের মহাসচিব
দক্ষিণ এশীয় আঞ্চলিক সহযোগিতা সংস্থা
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী কূটনীতিবিদ
মার্কিন যুক্তরাষ্ট্রে বাংলাদেশের রাষ্ট্রদূত
লক্ষ্মীপুর জেলার ব্যক্তি
যুক্তরাষ্ট্রে বাংলাদেশের রাষ্ট্রদূত
পাকিস্তানে বাংলাদেশের হাই কমিশনার
ঘাসফুল (চলচ্চিত্র)

ঘাসফুল ২০১৫ সালে মুক্তিপ্রাপ্ত একটি ঢালিউড ড্রামা-থ্রিলার চলচ্চিত্র। ছবিটি রচনা ও পরিচালনা করেন আকরাম খান। এটি তার পরিচালিত প্রথম চলচ্চিত্র। ইমপ্রেস টেলিফিল্ম লিমিটেড এর ব্যানারে নির্মিত ছবিতে অভিনয় করেছে নবাগত কাজী আসিফ, শায়লা সাবি, তানিয়া বৃষ্টি, হাসান জাহিদ। চলচ্চিত্রটি নব্বই দশকের মধ্যবিত্ত বাঙালিদের হাসি-কান্নার কাহিনি নিয়ে নির্মিত।

কাহিনি সংক্ষেপ
২১ বছর বয়সি তৌকির তার মফস্বল শহরের রাস্তায় অলিগলিতে বিস্ময়ের দৃষ্টি নিয়ে ঘুরে বেড়ায়। বাড়ির ভেতরে আবছায়ায় তার আগন্তুকের মতো বিচরণ। সে বাড়িতে খুঁজে পায় দাবার বোর্ড-ঘুঁটি, মনে করতে পারে না কখনো দাবা খেলত কি না। স্টোররুমে খুঁজে পায় হারমোনিকা। হারমোনিকায় ফুঁ দেয় কিন্তু সুর তুলতে পারে না। বাবা-মায়ের ঘরের শেলফে সে দেখতে পায় পুরনো পারিবারিক ছবির অ্যালবাম। অ্যালবামের ছবিগুলো দেখে মনে করতে পারে না কখন কোথায় ছবিগুলো তোলা। খুঁজে পাওয়া স্মৃতিচিহ্নগুলো সম্পর্কে বাবা-মায়ের কাছে কিছু জানতে চাইলে তারা এড়িয়ে যায়। একদিন তৌকির জিন্সের প্যান্টের পকেটে খুঁজে পায় একটি বিবর্ণ চিঠি। চিঠি পড়ে সে প্রচণ্ড  দুশ্চিন্তাগ্রস্ত হয়ে পড়ে। স্মৃতিভ্রষ্ট তৌকির অনেক চেষ্টা করেও চিঠির লেখিকা ‘ঘাসফুল’- এর কথা কিছুতেই মনে করতে পারেনা। ‘ঘাসফুল’-এর অনুসন্ধান করতে গিয়ে তৌকির একসময়  তার জীবনের সত্যগুলো খুঁজে পায়।

অভিনয়ে
 কাজী আসিফ রহমান  - তৌকির
 শায়লা সাবি   - নার্গিস
 তানিয়া বৃষ্টি   - তানিয়া
 নায়লা আজাদ নুপুর  - নাজনিন হায়দার
 মানস বন্দ্যোপাধ্যায়   - হায়দার হোসেন
 শিরিন আলম
 হাসান জাহিদ
 নাজাকাত খান
 রামিম রহমান

মুক্তি
২০১৫ সালের ১৫ মে ঢাকার যমুনা ফিউচার পার্কের ব্লকবাস্টার সিনেমাসে চলচ্চিত্রটির উদ্বোধনী প্রদর্শন হয় এবং একই দিনে সারা বাংলাদেশে মুক্তি পায়।

সঙ্গীত
ঘাসফুল চলচ্চিত্রের সুর ও সঙ্গীত পরিচালনা করেছেন সানী জুবায়ের। গানে কণ্ঠ দিয়েছেন সানী জুবায়ের ও প্রিয়াংকা গোপ।

মূল্যায়ন

সমালোচকদের প্রতিক্রিয়া
দৈনিক প্রথম আলোর জাহীদ রেজা নূর চলচ্চিত্রটিকে একটি নান্দনিক গল্পের উপস্থাপনা বলে উল্লেখ করেন। তিনি শায়লা সাবির সাবলীল অভিনয়ের প্রশংসা করেন। তিনি আরও বলেন, "ছবির ক্যামেরার কাজ ভালো, চোখকে আরাম দেয়। সানি জুবায়েরের সংগীতও শ্রুতিকে আনন্দ দেয়। কিছু কিছু দৃশ্য চোখে লেগে থাকে।" বিডিনিউজ টোয়েন্টিফোর ডটকম-এর বেলায়াত হোসেন মামুন এই চলচ্চিত্রের তৌকির ও নার্গিস চরিত্র দুটিকে হাজার বছর ধরের "মন্তু" আর "টুনি" চরিত্রের সাথে সামঞ্জস্য রয়েছে বলে উল্লেখ করেন। তিনি সৈয়দ কাশেফ শাহবাজির চিত্রধারণ ও প্রিয়াংকা গোপ-এর সঙ্গীতের মুর্ছনার প্রশংসা করেন। অভিনয় সম্পর্কে তিনি বলেন, "নায়লা আজাদ নুপূর কিংবা ‘বাবা’ মানস বন্দ্যোপাধ্যায় এবং ‘তৌকির’ চরিত্রে কাজী আসিফ রহমান সবক্ষেত্রে চরিত্রানুগ সাফল্য দেখাতে পারেন নি।" তবে "সাবলীল অভিনয়ের জন্য নার্গিস বা শায়লা সাবিকে অভিনন্দন" জানিয়েছেন।

পুরস্কার
 নতুন চলচ্চিত্র নতুন নির্মাতা চলচ্চিত্র উৎসব ২০১৫-২০১৬
 বিজয়ী: শ্রেষ্ঠ পূর্ণদৈর্ঘ্য চলচ্চিত্র

তথ্যসূত্র

বহিঃসংযোগ
 

২০১৫-এর চলচ্চিত্র
২০১০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলা ভাষার চলচ্চিত্র
আকরাম খান পরিচালিত চলচ্চিত্র
ইমপ্রেস টেলিফিল্মের চলচ্চিত্র
ইন্দ্র শেখর

ইন্দ্র শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ছিলেন।

সংক্ষিপ্ত পরিচিতি 
ইন্দ্র শেখর পঞ্চকোট রাজ্য শাসনকারী শেখর রাজবংশের প্রথম রাজা দামোদর শেখরের পুত্র ছিলেন। তিনি ১৪১ খ্রিষ্টাব্দ হতে ১৭৯ খ্রিষ্টাব্দ পর্য্যন্ত রাজ্য শাসন করেন। মুকুন্দ শেখর নামক তার এক পুত্র ছিল।

তথ্যসূত্র 

শেখর রাজবংশ
মুকুন্দ শেখর

মুকুন্দ শেখর পঞ্চকোট রাজ্য শাসনকারী শেখর রাজবংশের তৃতীয় রাজা ছিলেন।

সংক্ষিপ্ত পরিচিতি 
মুকুন্দ শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ইন্দ্র শেখরের পুত্র ছিলেন। তিনি ১৭৯ খ্রিষ্টাব্দ হতে ২২৪ খ্রিষ্টাব্দ পর্য্যন্ত রাজ্য শাসন করেন। প্রথম রামচন্দ্র শেখর, মদনমোহন শেখর ও গোপাল শেখর নামক তার তিন পুত্র ছিল।

তথ্যসূত্র 

 

শেখর রাজবংশ
প্রথম রামচন্দ্র শেখর

রামচন্দ্র শেখর পঞ্চকোট রাজ্য শাসনকারী শেখর রাজবংশের চতুর্থ রাজা ছিলেন।

সংক্ষিপ্ত পরিচিতি 
রামচন্দ্র শেখর পঞ্চকোট রাজ্য শাসনকারী শেখর রাজবংশের তৃতীয় রাজা মুকুন্দ শেখরের পুত্র ছিলেন। তিনি ২২৪ খ্রিষ্টাব্দ হতে ২৫৩ খ্রিষ্টাব্দ পর্য্যন্ত রাজ্য শাসন করেন। পুরুষোত্তম শেখর নামক তার এক পুত্র ছিল।

তথ্যসূত্র 

 

শেখর রাজবংশ
পুরুষোত্তম শেখর

পুরুষোত্তম শেখর পঞ্চকোট রাজ্য শাসনকারী শেখর রাজবংশের পঞ্চম রাজা ছিলেন।

সংক্ষিপ্ত পরিচিতি 
পুরুষোত্তম শেখর পঞ্চকোট রাজ্য শাসনকারী শেখর রাজবংশের চতুর্থ রাজা প্রথম রামচন্দ্র শেখরের পুত্র ছিলেন। তিনি ২৫৩ খ্রিষ্টাব্দ হতে ২৯০ খ্রিষ্টাব্দ পর্য্যন্ত রাজ্য শাসন করেন। শঙ্কর শেখর, নারায়ণ শেখর, গোবর্দ্ধন শেখর ও যদুনাথ শেখর নামক তার চার পুত্র ছিল।

তথ্যসূত্র 

 

শেখর রাজবংশ
শঙ্কর শেখর

শঙ্কর শেখর পঞ্চকোট রাজ্য শাসনকারী শেখর রাজবংশের ষষ্ঠ রাজা ছিলেন।

সংক্ষিপ্ত পরিচিতি 
শঙ্কর শেখর পঞ্চকোট রাজ্য শাসনকারী শেখর রাজবংশের পঞ্চম রাজা পুরুষোত্তম শেখরের জ্যেষ্ঠ পুত্র ছিলেন। তিনি ২৯০ খ্রিস্টাব্দ হতে ৩৩৩ খ্রিস্টাব্দ পর্য্যন্ত রাজ্য শাসন করেন। ভগবন্ত শেখর ও গঙ্গাধর শেখর নামক তাঁর দুই পুত্র ছিল।

তথ্যসূত্র 

 

শেখর রাজবংশ
উর্মিলা মাতন্ডকর

ঊর্মিলা মাতন্ডকর (; জন্ম: ৪ ফেব্রুয়ারি ১৯৭৪) একজন ভারতীয় চলচ্চিত্র অভিনেত্রী, যিনি মূলত হিন্দি, তামিল, তেলুগু, মালায়ালাম এবং মারাঠি চলচ্চিত্রে কাজ করে থাকেন। তিনি তার নিজস্ব রচনাশৈলী ও নৃত্যের ব্যতিক্রমধর্মী দক্ষতার জন্য বিশেষভাবে সুপরিচিত।

প্রাথমিক জীবন 
ঊর্মিলা মাতন্ডকর ১৯৭৪ সালের ৪ ফেব্রুয়ারি ভারতের মুম্বাইয়ে জন্মগ্রহণ করেন। তার পিতা একজন প্রভাষক ছিলেন এবং তার মায়ের মাতৃভাষা ছিল মারাঠি। তিনি চিত্রনায়িকা মমতার ছোট বোন এবং কেদার তার বড় ভাই যিনি বিমানের রক্ষণাবেক্ষণ প্রযুক্তিবিদ হিসেবে ভারতীয় বিমানবাহিনীতে চাকরি করেন। উর্মিলার স্থানীয় ভাষা হচ্ছে মারাঠি। উর্মিলা ১৯৮৪ সালে মুম্বাই থেকে উচ্চ মাধ্যমিক সম্পন্ন করেন।

উর্মিলা কাশ্মীর ভিত্তিক ব্যবসায়ী এবং মডেল মহসিন আখতার মীরকে ২০১৬ সালের ৩ মার্চ তারিখে বিয়ে করেন।

রাজনৈতিক পেশা 
মাতোন্ডকর ২৭ মার্চ, ২০১৯-এ ভারতীয় জাতীয় কংগ্রেস-এ যোগ দেন। তিনি মুম্বাই উত্তর লোকসভা নির্বাচনী এলাকা থেকে ২০১৯ সালে ভারতীয় সাধারণ নির্বাচন লোকসভা নির্বাচনে প্রতিদ্বন্দ্বিতা করেন,কিন্তু পরে নিখোঁজ হন। ১০ সেপ্টেম্বর, ২০১৯-এ, তিনি ক্ষুদ্র অভ্যন্তরীণ রাজনীতির কথা উল্লেখ করে ভারতীয় জাতীয় কংগ্রেস দল থেকে পদত্যাগ করেন। ১ ডিসেম্বর, ২০২০-এ, তিনি দলের সভাপতি উদ্ধব ঠাকরের উপস্থিতিতে শিবসেনায় যোগ দেন। শিবসেনা দল তাদের দলের প্রতিনিধিত্ব করার জন্য একটি জাতীয়ভাবে স্বীকৃত মুখ এবং কণ্ঠ যে কিনা একাধারে মারাঠি, হিন্দি এবং ইংরেজিতে ভালো জনসংযোগ ও যোগাযোগ করতে পারে এমন কাউকে খুঁজতে ছিলেন আর সেই প্রার্থীই হলেন ঊর্মিলা মাতন্ডকর যিনি অবশেষে শিবসেনা দলে স্বেচ্ছায় যোগ দেন এবং বর্তমানেও তিনি শিবসেনা দলের রাজনীতিতে যুক্ত আছেন।

চলচ্চিত্রের তালিকা

অভিনয়

আরও দেখুন 

 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 
 

১৯৭৪-এ জন্ম
জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
মারাঠি চলচ্চিত্র অভিনেত্রী
ভারতীয় শিশু অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় টেলিভিশন উপস্থাপিকা
মারাঠি ব্যক্তি
মুম্বইয়ের অভিনেত্রী
শ্রেষ্ঠ অভিনেত্রী বিভাগে স্ক্রিন পুরস্কার বিজয়ী
শ্রেষ্ঠ অভিনেত্রী বিভাগে জি সিনে পুরস্কার বিজয়ী
নন্দী পুরস্কার বিজয়ী
ঝলক দিখলা যা
মালয়ালম চলচ্চিত্র অভিনেত্রী
ভারতীয় টেলিভিশন উপস্থাপক
ভারতীয় অভিনয়শিল্পী-রাজনীতিবিদ
আশুলিয়া থানা

আশুলিয়া থানা ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৪৮.৬৩ বর্গ কিলোমিটার।

প্রশাসনিক বিন্যাস 
পাঁচটি ইউনিয়ন নিয়ে এই থানাটি গঠিত। ইউনিয়নগুলো হল - শিমুলিয়া, ধামসোনা, পাথালিয়া, ইয়ারপুর ও আশুলিয়া।

তথ্যসূত্র 

ঢাকা জেলার থানা
সাভার উপজেলা
ফখরুদ্দীন আল রাযি

আবু আব্দুল্লাহ মুহাম্মদ ইবনে উমর ইবনে আল-হুসাইন আত তায়েমি আল-ক এ বকরি আক তাবারিস্তানি ফখর আদ-দীন আর-রাযী (Arabic:أبو عبدالله محمد بن عمر بن الحسن بن الحسين بن علي التيمي البكري فخرالدین الرازی ), ফখর আদ-দীন আর-রাযী বা ফখরুদ্দীন আল রাযি হিসেবেই অধিক পরিচিত, ফার্সি সুন্নি মুসলিম ধর্মতত্ত্ববিদ এবং দার্শনিক ছিলেন যিনি আরবীতে লেখালেখি করতেন।

জীবনী
ফখরুদ্দীন ইরানের মাজান্দারান প্রদেশের আমল নামক একটি গ্রামের একটি সম্ভ্রান্ত পরিবারে জন্মগ্রহণ করেন।

বইয়ের তালিকা 
১.তাফসিরে কাবির, মাফাতিহুল গাইব।
২.তাফসিরে সগির, আসরারুত তানজিল ওয়া আনওয়ারুত তা'বিল।
৩.তাসিসুত তাকদিস।
৪.আল মাতালিবুল আলিয়াহ মিনাল ইলমিল ইলাহি।
৫.মাআলিমু উসুলূদ দ্বীন।

তথ্যসূত্র

সুফি
সুফিবাদ
১১৪৯-এ জন্ম
১২০৯-এ জন্ম
ইরানি দার্শনিক
শাফিঈ ব্যক্তি
মধ্যযুগীয় পদার্থবিদ
আশআরি ব্যক্তি
শায়খুল ইসলাম
মুজাদ্দিদ
সুন্নি ইমাম
সুন্নি মুসলিম পণ্ডিত
মুফাসসির
মুসলিম দার্শনিক
বিশ্বতত্ত্ববিদ
১১৫০-এ জন্ম
১২০৯-এ মৃত্যু
ভগবন্ত শেখর

ভগবন্ত শেখর পঞ্চকোট রাজ্য শাসনকারী শেখর রাজবংশের সপ্তম রাজা ছিলেন।

সংক্ষিপ্ত পরিচিতি 
ভগবন্ত শেখর পঞ্চকোট রাজ্য শাসনকারী শেখর রাজবংশের ষষ্ঠ রাজা শঙ্কর শেখরের জ্যেষ্ঠ পুত্র ছিলেন। তিনি ৩৩৩ খ্রিষ্টাব্দ হতে ৩৫২ খ্রিষ্টাব্দ পর্য্যন্ত রাজ্য শাসন করেন। অনিরুদ্ধ শেখর ও বাহাদুর শেখর নামক তার দুই পুত্র ছিল। এই শান্তিপ্রিয় রাজার রাজত্বকালে একবার প্রজাবিদ্রোহ সংগঠিত হলেও জায়গীরদারদের সাহায্যে এই বিদ্রোহ দ্রুত দমন করা হয়।

তথ্যসূত্র 

 

শেখর রাজবংশ
অনিরুদ্ধ শেখর

অনিরুদ্ধ শেখর পঞ্চকোট রাজ্য শাসনকারী শেখর রাজবংশের অষ্টম রাজা ছিলেন।

সংক্ষিপ্ত পরিচিতি 
অনিরুদ্ধ শেখর পঞ্চকোট রাজ্য শাসনকারী শেখর রাজবংশের সপ্তম রাজা ভগবন্ত শেখরের জ্যেষ্ঠ পুত্র ছিলেন। তিনি ৩৫২ খ্রিষ্টাব্দ হতে ৩৭৯ খ্রিষ্টাব্দ পর্য্যন্ত রাজ্য শাসন করেন। প্রথম জগন্নাথ শেখর, অর্জুন শেখর ও হরিহর শেখর নামক তার তিন পুত্র ছিল।

তথ্যসূত্র 

শেখর রাজবংশ
প্রথম জগন্নাথ শেখর

প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের নবম রাজা ছিলেন।

সংক্ষিপ্ত পরিচিতি 
প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের অষ্টম রাজা অনিরুদ্ধ শেখরের জ্যেষ্ঠ পুত্র ছিলেন। তিনি ৩৭৯ খ্রিষ্টাব্দ হতে ৩৯৪ খ্রিষ্টাব্দ পর্য্যন্ত রাজ্য শাসন করেন। উদ্ধব শেখর নামক তার এক পুত্র ছিল।

তথ্যসূত্র 

 

শেখর রাজবংশ
উদ্ধব শেখর

উদ্ধব শেখর পঞ্চকোট রাজ্য শাসনকারী শেখর রাজবংশের দশম রাজা ছিলেন।

সংক্ষিপ্ত পরিচিতি 
উদ্ধব শেখর পঞ্চকোট রাজ্য শাসনকারী শেখর রাজবংশের নবম রাজা প্রথম জগন্নাথ শেখরের পুত্র ছিলেন। তিনি ৩৯৪ খ্রিষ্টাব্দ হতে ৪১১ খ্রিষ্টাব্দ পর্য্যন্ত রাজ্য শাসন করেন। অনন্ত শেখর নামক তার এক পুত্র ছিল।

তথ্যসূত্র 

শেখর রাজবংশ
অনন্ত শেখর

অনন্ত শেখর পঞ্চকোট রাজ্য শাসনকারী শেখর রাজবংশের একাদশ রাজা ছিলেন।

সংক্ষিপ্ত পরিচিতি 
অনন্ত শেখর পঞ্চকোট রাজ্য শাসনকারী শেখর রাজবংশের দশম রাজা উদ্ধব শেখরের পুত্র ছিলেন। তিনি ৪১১ খ্রিষ্টাব্দ হতে ৪৪৫ খ্রিষ্টাব্দ পর্য্যন্ত রাজ্য শাসন করেন। চতুর্ভুজ শেখর, অবনীভদ্র শেখর ও হরিনাথ শেখর নামক তার তিন পুত্র ছিল। তিনি একজন ধার্মিক ও দানবীর শাসক ছিলেন।

তথ্যসূত্র 

শেখর রাজবংশ
গভর্নমেন্ট ল্যাবরেটরী হাই স্কুল, ময়মনসিংহ

গভর্নমেন্ট ল্যাবরেটরী হাই স্কুল, ময়মনসিংহ বাংলাদেশের ময়মনসিংহ শহরে অবস্থিত একটি শিক্ষা প্রতিষ্ঠান। এটি ব্রহ্মপুত্র নদের কোল ঘেষে মহারাজা সুর্য্যকান্ত আচার্য্যের বাগান বাড়িতে অবস্থিত। এটি ময়মনসিংহের শীর্ষস্থানীয় একটি শিক্ষাপ্রতিষ্ঠান।

ইতিহাস 

১৮৭৯ সালে ময়মনসিংহ শহরের জুবিলী উৎসব পালনের লক্ষ্যে এই বাগান বাড়িতে ৪৫ হাজার টাকা ব্যয়ে মহারাজা সূর্যকান্ত আচার্য্য এক সুদৃশ্য ভবন নির্মাণ করেন। যা লোহার কুঠি নামে মানুষের কাছে পরিচিত। তৎকালীন ভারত সম্রাট এডওয়ার্ডের পত্নী সম্রাজ্ঞী আলেকজান্দ্রা এর তৈলচিত্র ভবনটিতে স্থাপন করার ফলে এর নামকরণ হয় আলেকজান্দ্রা ক্যাসেল। এই লোহার কুঠিকে কেন্দ্র করে ২৭.৫ একর জমি অধিগ্রহণকৃত করে ১৯৪৮ সালের ১৫ নভেম্বর তারিখে যাত্রা শুরু করে পরীক্ষণ বিদ্যালয়সহ টিচার্স ট্রেনিং কলেজ। উক্ত বিদ্যালয়টিতে ৫ম শ্রেণী পর্যন্ত শিক্ষা কার্যক্রম চালু ছিল। পরবর্তীতে ময়মনসিংহ শহরের বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় ১৯৮৭ সালের ২৪ ডিসেম্বর পরীক্ষণ বিদ্যালয়টি হাই স্কুলে উন্নীত হয় যার নামকরণ করা হয় গভর্নমেন্ট ল্যাবরেটরী হাই স্কুল।

১৯২৬ সনে বিদ্যালয়ের ভবন সংলগ্ন বটমূলে বিশ্বকবি রবীন্দ্রনাথ ঠাকুর কবিতা রচনা করেছেন। বিশ্ব কবির পদচিহ্ন লালন করা প্রতিবছর এ বটমূলে রবীন্দ্র পর্ষদ কর্তৃক আয়োজন করা হয় বিভিন্ন অনুষ্ঠানের।

বর্ণনা 
 
বিদ্যালয়টি ময়মনসিংহ সিটি কর্পোরেশন এ অবস্থিত। বিদ্যালয়টি সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়টির সামনে রয়েছে একটি প্রশস্ত খেলার মাঠ, রয়েছে দর্শনিয় স্থাপনা। বর্তমানে বিদ্যালয়টিতে তিনটি বিভাগ তথা মানবিক, বিজ্ঞান ও ব্যবসায় শিক্ষা চালু আছে।

প্রাতিষ্ঠানিক ব্যবস্থা 
দিবা ও প্রভাতী দুইটি শাখায় প্রথম হতে দশম শ্রেণি পর্যন্ত শিক্ষাদান করা হয় এই বিদ্যালয়ে। প্রতি বছর লটারির মাধ্যমে ১ম শ্রেণিতে ৬০ জন বালিকা এবং ৬০ জন বালক ভর্তি করা হয়ে থাকে। এছাড়াও ৩য় ও ৬ষ্ঠ শ্রেণিতে ভর্তি নেয়া হয়।

পোশাক 
ছেলেদের নেভিব্লু প্যান্ট আর সাদা শার্ট আর মেয়েদের হালকা আকাশী কামিজ,সাদা সালোয়ার,সাদা ওড়না আর সাদা স্কার্ফ।

তথ্যসূত্র

বহিঃসংযোগ

ময়মনসিংহ জেলার বিদ্যালয়
১৯৪৮-এ প্রতিষ্ঠিত
ময়মনসিংহ